Мындый  jерди кем кöргöн? 
Мындый jерде кем болгон?
Мындый  jерде бис чыкканыс
Мындый jерде бис öскöнис. 
 Бистиҥ jерис Алтай Jер
Jÿрген бойыс, Алтайлар
Öбöкöлöр  артыскан
Келер öйди сананган
Мындый байлу  Алтайды
Чеберлеп алып jÿректер
Аргадап, корулап jÿректер
Кудайыска бажырып
Алтайысты ÿрÿстеп
Арчынысты кÿдÿрип
Алканып, ару jÿректер

Азырап турган  Эне Jерис
Корулап турган  Ада Тöрöлис
Jарашты кöрÿп jуредис
Jакшыны угып турадыс
Ару кейле бис тынадыс
Аржан суула эмденедис

Бу jердиҥ Ээлери Бис
Келген кижи, айылчы кижи, турист кижи,
 Бистиҥ jасактарла jÿрзин
Ар-бÿткенниҥ jасактарын буспай jÿрзин.